《念奴娇 东洋美人图》
清代·孙荪意

风鬟雾鬓，记断肠诗句，蔡郎曾赋。试向画图重省识，别是销魂赋妩。

衣曳鲛绡，钗横玳瑁，巧样看梳理。龟兹唱罢，背人小立无语。

遥想弱水东头，三山宛在，定有神仙侣。玉雪双趺高蹑屐，压倒南朝莲步。

云海微茫，蓬莱飘渺，空惹秋千缕。真真须唤，彩云莫共飞去。

作者简介：孙荪意，字秀芬，一字苕玉，仁和人。诸生高第室，编修杖母。有《贻砚斋稿》。